Vrae oor peperduur diesel vir Eskom tydens roudiens | Maroela Media
Pres. Cyril Ramaphosa by die roudiens van oorlede koning Goodwill Zwelithini. (Foto: Elmond Jiyane/GCIS)
Vrae het ontstaan nadat dit aan die lig gekom het dat Eskom glo sowat R20 miljoen aan diesel bestee het om die ligte vir die roudiens vir Zoeloekoning Goodwill Zwelithini aan te hou. Die kragvoorsiener het Donderdag beurtkrag tussen 10:00 en 14:00 opgeskort sodat Suid-Afrikaners die roudiens vir Zoeloekoning Goodwill Zwelithini op TV kon volg.
Die DA het nou vrae aan Pravin Gordhan, minister van openbare ondernemings, in die parlement gerig om antwoorde te kry oor die peperduur diesel wat volgens die party R20 miljoen beloop het.
Die party soek "regverdigbare redes" waarom Eskom die ligte vir 'n roudiens aanhou, maar nie dieselfde vergunning vir gewone Suid-Afrikaners maak nie.
Die DA wil ook weet hoe Eskom tot die besluit gekom het om beurtkrag vir die roudiens op te skort, asook watter kriteria gebruik is om daaroor te besluit. Die party vra ook in opdrag van wie beurtkrag opgeskort is.
"Wanbestuur en politieke inmenging die afgelope dekade is een van die belangrikste redes waarom ons in die eerste plek die las van beurtkrag moet dra," sê Ghaleb Cachalia, die DA se woordvoerder oor openbare ondernemings.
"As daar na gister se besluit oor die opskort van beurtkrag gekyk word, lyk dit of die kragvoorsiener weer in die politieke arena gedelf het deur miljoene rande te vermors sonder om twee keer daaroor te dink."
Cachalia het vroeër gesê die DA deel die smart van mense wat rou oor die koning se dood, maar die roudiens moenie gebruik word as 'n verskoning om mense ongelyk te behandel nie.
3 dood in botsing aan KZN-Suidkus
DA, hoekom vrae vra wat se antwoorde so duidelik soos daglig is en NOOIT eerlik beantwoord sal word nie!
Lieflik R20 miljoen gemors vir 'n diens pffft! Ons betaal deur ons verdomde nekke vir krag en hulle sit ons 2 keer per dag af gggmmmff! Uiters swak die patete. Dit was in die dag regtig brand kerse soos ons in die nag en koue
Ek probeer sélf verstaan hoekom die krag moes aanbly spesiaal vir die roudiens! Hoeveel mense het dit gevolg, op watter wyse ookal, en of dit die enorme uitgawe regverdig het? Wie het by die uitsending gebaat?
met die geskiedenis kom dit voor dat ramaposa en die zoeloe koning geen ooghare vir mekaar gehad het nie, deurdat die zoeloes nie n vinger in die regering se heerskappy het nie, het ramaposa van die geleentheid gebruik gemaak om meer zoeloe ondersteuning vir hom te kry, nog meer swart teen wit
Nog 'n koning is in die Noord-Kaap dood, maar hy moes seker maar by kerslig begrawe word. Iewers speel die Zoeloes darem erg die baas, of is CR doodbang vir die impi's op sy stoep.